CELEX: 62014CA0523
Language: et
Date: 2015-10-22 00:00:00
Title: Kohtuasi C-523/14: Euroopa Kohtu (kolmas koda) 22. oktoobri 2015. aasta otsus (Rechtbank Gelderland’i eelotsusetaotlus – Madalmaad) – Aannemingsbedrijf Aertssen NV, Aertssen Terrassements SA versus VSB Machineverhuur BV, Van Someren Bestrating BV, Jos van Someren (Eelotsusetaotlus — Vabadusel, turvalisusel ja õigusel rajanev ala — Õigusalane koostöö tsiviilasjades — Määrus (EÜ) nr 44/2001 — Artikkel 1 — Kohaldamisala — Kriminaalasjaga seotud tsiviilhagi — Artikkel 27 — Lis pendens — Teise liikmesriigi kohtule esitatud hagi — Käimasolev kohtulik eeluurimine — Artikkel 30 — Kohtusse pöördumise aeg)

14.12.2015   
            
            
               ET
            
            
               Euroopa Liidu Teataja
            
            
               C 414/10
            
         Euroopa Kohtu (kolmas koda) 22. oktoobri 2015. aasta otsus (Rechtbank Gelderland’i eelotsusetaotlus – Madalmaad) – Aannemingsbedrijf Aertssen NV, Aertssen Terrassements SA versus VSB Machineverhuur BV, Van Someren Bestrating BV, Jos van Someren
   (Kohtuasi C-523/14) (1)
   
   ((Eelotsusetaotlus - Vabadusel, turvalisusel ja õigusel rajanev ala - Õigusalane koostöö tsiviilasjades - Määrus (EÜ) nr 44/2001 - Artikkel 1 - Kohaldamisala - Kriminaalasjaga seotud tsiviilhagi - Artikkel 27 - Lis pendens - Teise liikmesriigi kohtule esitatud hagi - Käimasolev kohtulik eeluurimine - Artikkel 30 - Kohtusse pöördumise aeg))
   (2015/C 414/13)
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank Gelderland
   
      Põhikohtuasja pooled
   
   
      Hagejad: Aannemingsbedrijf Aertssen NV, Aertssen Terrassements SA
   
      Kostjad: VSB Machineverhuur BV, Van Someren Bestrating BV, Jos van Someren
   
      Resolutsioon
   
   
               1.
            
            
               Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades artiklit 1 tuleb tõlgendada nii, et eeluurimiskohtule esitatud tsiviilhagi kuulub selle määruse kohaldamisalasse, kui selle ese on tsiviilhagejale väidetavalt tekitatud kahju rahalise hüvitamise nõue.
            
         
               2.
            
            
               Määruse nr 44/2001 artikli 27 lõiget 1 tuleb tõlgendada nii, et hagi on esitatud selle artikli tähenduses juhul, kui eeluurimiskohtule on esitatud tsiviilhagi, kuigi selles kohtuasjas ei ole eeluurimist veel lõpetatud.
            
         
               3.
            
            
               Määruse nr 44/2001 artiklit 30 tuleb tõlgendada nii, et juhul kui isik esitab tsiviilhagi eeluurimiskohtule, tehes seda dokumendiga, mida ei ole enne esitamist tarvis vastavalt siseriiklikule õigusele kostjale kätte toimetada, siis on kohtusse pöördumise aeg sellele kohtule tsiviilhagi esitamise aeg.
            
         
      (1)  ELT C 34, 2.2.2015.